### 9.     Beslutning om anlægsbevilling til LED-belysning i kommunale ejendomme

**Åbent**

Sagsnr.: Tove Lauritsen       J.nr.: 82.00.00           Dokumentnr.:
326-2020-356720

**Sagstype**

Beslutning.

**Resume og sagens baggrund**

I budgetaftalen for 2020 er der afsat et rådighedsbeløb til
at udskifte belysningen til LED-belysning i en række af kommunens ejendomme.
Investeringen giver en effektivisering på forbrugsudgifterne på cirka 2 mio.
kr. årligt fra og med 2021. Effektiviseringen skal findes på Teknik- og
Miljøudvalgets ramme. Kommunalbestyrelsen gav en anlægsbevilling på 1 mio. kr.
i april 2020 til rådgivning, screening af bygninger, detailprojektering og
udbud i projektet. Der søges nu om en anlægsbevilling på 5,7 mio. kr. til
udførelse af projektet.

**Indstillinger**

Direktøren indstiller, at der gives en anlægsbevilling på i
alt 5,7 mio. kr. finansieret af rådighedsbeløbet i 2020 til udskiftning til
LED-belysning i en række af kommunens ejendomme.

**Behandling**

Teknik- og Miljøudvalget, Økonomiudvalget og Kommunalbestyrelsen.

**Sagsfremstilling**

I budgetaftalen for 2020 er der afsat et rådighedsbeløb til
at udskifte belysningen til LED-belysning i en række af kommunens ejendomme.
Investeringen giver en effektivisering på forbrugsudgifterne på cirka 2 mio.
kr. årligt fra og med 2021.

Der er på den baggrund arbejdet med en detaljeret gennemgang
af de kommunale ejendommes belysning, med henblik på at finde de mest relevante
ejendomme, hvor der kan opnås den nødvendige effektivisering. Projektet
gennemføres desuden som en del af Gate21 projektet Lighting Metropolis – Green
Economy. Herigennem opnås tilskud til rådgivning og tidsforbrug.

Gennemgangen har vist, at det kan forventes, at der opnås en
samlet effektivisering på cirka 2 mio. kr. årligt ved en investering på 6,7
mio. kr. Det er indarbejdet i budgetaftalen for 2021.

Gennemgangen viser også, at det er [adresse]
sportshaller, der indeholder de mest rentable belysningsprojekter. Det er
derfor her, der vil blive gennemført udskiftninger af belysningsanlæggene.
Dertil kan der tilføjes flere ejendomme, hvis udbudsresultatet giver mulighed
for det.

Der er i april givet en anlægsbevilling på 1 mio. kr. til de
indledende projektfaser. I december 2020 er der gennemført en
licitationsproces, og der forventes kontraktunderskrivelse med en entreprenør i
januar 2021. Herefter kan den konkrete udskiftning begyndes.

Der søges en anlægsbevilling på 5,7 mio. kr. til udførelse
af udskiftningerne til LED-belysning.

Anlægsarbejdet forventes påbegyndt i januar 2021 og
afsluttet medio 2021 under hensyntagen til aktiviteterne i bygningerne.

Der forventes driftsbesparelser på årligt cirka 2 mio. kr.
årligt fra 2021 på Teknik- og Miljøudvalgets driftsbudget.

**Økonomiske konsekvenser**

Der er afsat et rådighedsbeløb på i alt 10,22 mio. kr. i 2020
til at udskifte belysningen i en række af kommunens ejendomme til LED-belysning.
Effektiviseringen på driften er reduceret med en 1 mio. kr., jf. budget
2021-2024. Der arbejdes samtidig med en samlet investeringsramme på i alt 6,7
mio. kr. for at opnå en samlet effektivisering på 2 mio. kr. på driften. Det
bemærkes, at restrådighedsbeløbet herefter udgør 3,52 mio. kr., der tilføres
kassen i forbindelse med regnskabsafslutningen for 2020.

[adresse] bemærkninger er indarbejdet i sagen.

**Teknik- og Miljøudvalgets møde
den 7. januar 2021:**

Anbefales.

**Økonomiudvalgets møde den 20.
januar 2021:**

Anbefales.